ปธน.บารัค โอบามา กำลังเพียรพยายาม ฟื้นฟูความสัมพันธ์ กับฝ่ายพรรครีพับลิกันใหม่
ขณะที่การดำรงตำแหน่งประธานาธิบดี ของนายบารัค โอบามาล่วงเข้าสู่ปีที่สองแล้ว ท่านประธานาธิบดีกำลังใช้ความเพียรพยายาม ที่จะฟื้นฟูความสัมพั
ทั้งๆ ที่ข้อเท็จจริงมีอยู่ว่า ปีนี้เป็นปีที่จะมีการเลือกตั้งสมาชิกของทั้งสองสภาที่เรียกว่าการเลือกตั้งกลางสมัยนั้น หลังจากการเลือกตั้งประธานาธิบดี เมื่อปีพุทธศักราช2551 ผ่านพ้นไป ประธานาธิบดีบารัค โอบามาให้สัญญาว่า จะพยายามเปลี่ยนแนวโน้ม ที่มีการถือพรรคการเมืองที่ตัวสังกัดเป็นใหญ่ในกรุงวอชิงตันหลังจากดำรงตำแหน่งประธานาธิบดีมาครบหนึ่งปีซึ่งเป็นปีที่มีการแบ่งขั้วทางการเมืองมาโดยตลอด ประธานาธิบดีบารัคโอบามาแสดงการท้าทายครั้งใหม่ เมื่อตอนที่ท่านแถลงแสดงภาวะสหรัฐว่า ให้พรรคการเมืองใหญ่ทั้งสองพรรคคือเดโมแครตและรีพับลิกันร่วมงานกัน โดยเฉพาะอย่างฝ่ายรีพับลิกันที่คัดค้านมาตลอด ท่านประธานาธิบดีกล่าวไว้ตอนนี้ว่า "การออกเสียงคัดค้านในทุกสิ่งทุกเรื่อง อาจได้ผลดีทางการเมืองในระยะสั้น แต่นั่นไม่ใช่ลักษณะของผู้นำประชาชน เลือกเราให้เข้ามาทำหน้าที่รับใช้พวกเขา ไม่ใช่เพื่อให้มาสนองความทะเยอทะยานของเรา" อีกไม่กี่วันต่อมา ประธานาธิบดีบารัค โอบามา ดำเนินการที่นับว่าผิดปรกติวิสัยคือตอบคำถามของส.ส.อเมริกัน แห่งพรรครีพับลิกันผู้ร้องอุทธรณ์ว่า บรรดาผู้นำของพรรคเดโมแครตในรัฐสภาบอกปัดแนวความคิดและข้อเสนอต่างๆ ของพวกเขาอยู่เป็นปรกติประจำ ผลของการสำรวจความคิดเห็นของประชาชนหลายครั้ง แสดงว่าชาวอเมริกันส่วนมากอยากจะเห็นพรรคเดโมแครต และพรรครีพับลิกันในกรุงวอชิงตันร่วมมือกันให้มากกว่านี้แต่การหาพื้นฐานที่ทั้งสองพรรค มีความเห็นพ้องกันเป็นเรื่องยาก ส.ส.อเมริกันจอห์น โบเนอร์ผู้นำฝ่ายรีพับลิกันในสภาผู้แทนราษฎร กล่าวทางรายการ "พบกับสื่อมวลชน" ของข่ายงานโทรทัศน์เอ็นบีซีไว้ตอนนี้ว่า"ฝ่ายรีพับลิกัน มีข้อผูกพันที่จะต้องยึดหลักการของพรรค และต่อสู้กับข้อเสนอเหล่านั้นแต่เวลาเดียวกัน เราต้องเสนอทางแก้ปัญหาที่ดีกว่า" ลักษณะของการเมืองที่มีการแบ่งพรรค แบ่งพวกของสหรัฐนี้วิวัฒน์มาหลายสิบปีแล้วแต่ดูเหมือนจะเห็นได้เด่นชัด ในช่วงทศวรรษที่นับจากปีพุทธศักราช 2533อันเป็นช่วงที่พรรครีพับลิกัน คุมเสียงในรัฐสภาในสมัยที่ประธานาธิบดีบิลคลินตันดำรงตำแหน่งเป็นปีที่สอง ดูท่าว่าพรรครีพับลิกัน จะได้ที่นั่งในรัฐสภาเพิ่มขึ้นในการเลือกตั้งกลางสมัยในเดือนพฤศจิกายนปีนี้ นักประวัติศาสตร์ แอลแลนลิคแม่นกล่าวว่า ฝ่ายรีพับลิกันจำนวนมาก ไม่ค่อยมีอารมณ์ที่จะร่วมมือกับทางทำเนียบขาวก็เพราะเหตุผลที่ว่านี้ คุณแอลแลน ลิคแม่นกล่าวไว้ตอนนี้ว่า "ยุทธศาสตร์ที่ฝ่ายรีพับลิกันยึดถือในทุกวันนี้ก็คือพรรคจะกลับคืนสู่อำนาจ โดยการทำให้ประธานาธิบดีอเมริกัน พ่ายแพ้มากที่สุดเท่าที่จะสามารถทำได้ด้วยการที่นายสกอต บราวน์ได้ชัยชะนะที่รัฐแมซซาชูเซตส์ฝ่ายรีพับลิกันที่ช่วงชิงที่นั่ง ในวุฒิสภาที่เคยเป็นของส.ว.เท็ด เคนเนดี้หัวเสรีนิยมมาได้อย่างน่าตื่นตะลึงนี้ ทำให้ฝ่ายรีพับลิกันเชื่อมั่นว่า ยุทธศาสตร์ของพรรคคือการคัดค้านดะไม่ว่าประธานาธิบดีโอบามาจะทำอะไรนั้นกำลังได้ผล"แม้ว่าท่านประธานาธิบดี จะแสดงความต้องการผูกไมตรีกับฝ่ายตรงข้ามเสียด้วยซ้ำไปแต่ท่านก็คำนึงถึงด้วยว่า ฝ่ายเดโมแครตหัวเสรีนิยม ซึ่งเป็นฐานเสียงของท่านนั้น ก็ต้องการการทำให้พวกเขาเกิดความมั่นใจใหม่เช่นกันอันที่จริงแล้ว ฝ่าย เดโมแครตหัวเสรีนิยมหลายต่อหลายคน เชื่อว่าประธานาธิบดีบารัคโอบามายอมโอนอ่อนผ่อนปรน ให้ฝ่ายเดโมแครตหัวอนุรักษ์นิยม และฝ่ายรีพับลิกันผู้ถือแนวสายกลางมากเกินไปแล้ว คุณเดวิด แซงเกอร์หัวหน้าสำนักงานผู้สื่อข่าวประจำกรุงวอชิงตัน ของหนังสือพิมพ์นิวยอร์กไทมส์กล่าวไว้ตอนนี้ว่า "ผมคิดว่าปัญหาใหญ่ที่สุด ระหว่างการดำรงตำแหน่งปีแรก ของท่านประธานาธิบดีก็คือท่านตั้งความหวังไว้สูงมาก แต่ปัญหากลับยุ่งยากยิ่งกว่านั้นอีกและผมคิดว่าผู้ที่สนับสนุนท่านอย่างมั่นคง รู้สึกผิดหวังที่ท่านดูเหมือนจะเปลี่ยนจุดยืนไปอยู่ตรงกลางมากขึ้นเรื่อยๆ ในลักษณะที่สมเหตุสมผลมากทีเดียว เพื่อขบแก้ปัญหาเหล่านั้นแทนที่จะทำให้มีการเปลี่ยนแปลง อย่างที่ผมคิดว่าพวกเขาคาดหวังไว้" ส่วนนักประวัติศาสตร์แอลแลน ลิคแม่นคิดว่า ฝ่ายรีพับลิกันมีทางเลือกสองทางคือทำงานร่วมกับประธานาธิบดีบารัค โอบามา หรือไม่ก็คอยคัดค้านตลอดศกและว่าถ้ายังทำตัวคอยคัดค้านตลอดศกต่อไป เราก็จะได้เห็นว่าในขณะที่ การรณงค์หาเสียงดำเนินไปท่านประธานาธิบดีจะท้าทายพรรครีพับลิกันโดยหาว่า เป็นพรรคที่คอยประวิงหน่วงเหนี่ยวและคอยแต่ขวัดขวาง เมื่อมองดูการเลือกตั้งกลางสมัยที่จะมีขึ้นในปีนี้พรรครีพับลิกันดูท่าทีหึกเหิมในขณะนี้ เนื่องจากมีการที่คอยคัดค้าน แผนการปฎิรูปการบริบาลรักษาสุขภาพของท่านประธานาธิบดี และการที่พวกรากหญ้าหัวอนุรักษ์นิยม โกรธแค้นเรื่องการจับจ่ายเงินของรัฐบาลและการขาดดุลย์ของงบประมาณเป็นแรงสนับสนุน ฝ่ายรีพับลิกันเคยสูญเสียที่นั่งในรัฐสภาในการเลือกตั้งมาแล้วสองครั้ง คือเมื่อปีพุทธศักราช 2551และปีพุทธศักราช 2549